Tolong jelaskan mengenai Banjaran Kapuas Hulu dalam bahasa melayu

Banjaran Kapuas Hulu () ialah sebuah banjaran yang membentang dua negara: Kalimantan Barat di Indonesia dan Sarawak di Malaysia. Banjaran Kapuas Hulu membentang dari Gunung Rumput di hujung barat sehingga Gunung Cemaru di hujung timur. Puncak tertingginya ialah Gunung Lawit (1,767 m). Bahagian barat banjaran menganjur ke laut lalu berpecah menjadi sejumlah puncak yang terpisah dengan topografi banjaran sisa seperti Gunung Niut (1,701 m). Jalur banjaran ini cembung ke arah barat melalui Gunung Rumput di Tanjung Datuk ke arah pegunungan yang tenggelam di Selat Karimata hingga pulau Natuna.

Secara geologi, kawasan banjaran mempunyai struktur batuan berupa batuan genesi, sekis, fisit, kuarsit dan andesit. Batuan-batuan tersebut berda pada sebahagian blok-blok patahan yang membentang seluas 1 km2. Malah, terdapat potongan tersusun seperti genting yang mempunyai ukuran hanya beberapa meter persegi. Banjaran ini memiliki hutan yang menjadi hutan simpan dan merupakan kawasan tadahan air di kedua-dua negara. Sejumlah sungai besar yang berhulu di Pegunungan Kapuas Hulu termasuk Sungai Kapuas, Sungai Mahakam, Sungai Sarawak, Sungai Landak, Sungai Sambas, Sungai Embaloh, dan Sungai Batang Lupar.